**MLSZ Grassroots Alap tanfolyam**

**2021/22 őszi félév**

Az MLSZ Edzőképzési Intézete minden megyében egy, Budapesten és Pest megyében 2-2 MLSZ Grassroots Alap tanfolyamot hirdet a 2021/22-es szezon őszi félévében. A 2021/22-es szezon tavaszi félévében ugyanilyen számban kerülnek tanfolyamok meghirdetésre.

**Felhívjuk a jelentkezők figyelmét, hogy a tanfolyamokra létszámkorlát nélkül lehet jelentkezni.**

**A jelentkezési határidő lezártáig a tanfolyamokra bármikor lehetőség van jelentkezni, így nem szükséges már a regisztráció megnyitásakor megtenni ezt.**

**Egy jelentkező csak egy tanfolyamra jelentkezhet!**

**A tanfolyamok helyszíne, a tervezett tanfolyami oktatási napok időpontjai, a felvételi eljárás időpontjai az alábbi linken található dokumentumban szerepelnek:**

<https://edzokepzes.mok.mlsz.hu/adat/dokumentum/65/dokumentumok/tanfolyami-napok-grassroots-alap-2021-22-oszi-felev.pdf>

**A tanfolyamot lezáró vizsga tervezett időpontja:**

* 2022. február hónapban.

**Oktatási napok száma:**

* 8 nap

A tanfolyamot szervező MLSZ Edzőképzési Intézet a fennálló vírushelyzet függvényében fenntartja a jogot az esetleges változtatásra!

**Tanfolyami díj:**

* 35.000 Ft + áfa = 44 450 Ft (a díjfizetés egyösszegben történik)

**A tanfolyam kódja:**

* megyénként a mellékelt táblázat tartalmazza

**TANFOLYAMI JELENTKEZÉS**

**A tanfolyamra történő jelentkezés feltételei** (a részletes leírás alább olvasható):

1. Betöltött 18. életév, az életkort érvényes fényképes személyi okmánnyal kell igazolni
2. Érvényes sportorvosi igazolás; vagy 30 napnál nem régebbi munkaegészségügyi igazolás (sportedző munkaköri alkalmasság), vagy 30 napnál nem régebbi háziorvosi igazolás (egészséges, sporttevékenységet végezhet)
3. Erkölcsi bizonyítvány, mely dokumentum a jelentkezéstől számítva 30 napnál nem régebbi

**A jelentkezés folyamata:**

A tanfolyamra kizárólag a személyes MOK profilban lehet jelentkezni. Amennyiben még nincs profilja, kérjük a jelentkezési időszak előtt regisztráljon az <https://edzokepzes.mok.mlsz.hu/> oldalon ahhoz, hogy a tanfolyamra jelentkezni tudjon.

**Jelentkezési időszak:**

A tanfolyamokra történő jelentkezés megyékre lebontva az alábbi menetrend szerint történik.

Baranya, Bács-Kiskun, Békés, Borsod-Abaúj-Zemplén, Budapest (2)

**Jelentkezési időszak kezdete:**

* 2021. 08. 02. 12:00.

**Jelentkezési időszak vége:**

* 2021. 08. 13. 16:00.

Csongrád-Csanád, Fejér, Győr-Moson-Sopron, Hajdú-Bihar, Heves

**Jelentkezési időszak kezdete:**

* 2021. 08. 02. 16:00.

**Jelentkezési időszak vége:**

* 2021. 08. 13. 16:00.

Jász-Nagykun-Szolnok, Komárom-Esztergom, Nógrád, Pest Megye (2)

**Jelentkezési időszak kezdete:**

* 2021. 08. 03. 12:00.

**Jelentkezési időszak vége:**

* 2021. 08. 13. 16:00.

Tolna, Somogy, Szabolcs-Szatmár-Bereg, Vas, Veszprém, Zala

**Jelentkezési időszak kezdete:**

* 2021. 08. 03. 16:00.

**Jelentkezési időszak vége:**

* 2021. 08. 13. 16:00.

A tanfolyami jelentkezés a személyes MOK profilban a **KÉPZÉSEK** fül alatt a kiválasztott tanfolyamhoz tartozó **JELENTKEZÉS** gomb megnyomásával kezdhető meg. A **JELENTKEZÉS** gomb megnyomása után a képzés összefoglalója jelenik meg, ahol az oldal alján az első, csillaggal megjelölt GDPR szabályzat kötelező elfogadása után (a másik két szabályzat elfogadása opcionális) a **JELENTKEZÉS ELKÜLDÉSE** gomb megnyomásával véglegesíthető a jelentkezés.

**Sikeres jelentkezés esetén a rendszer egy megerősítő e-mailt küld.**

**Amennyiben a sikeres jelentkezés után nem várt körülmény miatt nem tud részt venni a felvételi eljáráson, kérjük jelezze a** [**mok@mlsz.hu**](mailto:mok@mlsz.hu) **email címre.**

**DOKUMENTUMOK**

A sikeres jelentkezést követően a felvételi eljárás megkezdésének feltétele az alábbi dokumentumok felöltése a MOK saját profilba (Adataim > Dokumentumok > Dokumentum feltöltése).

A feltöltendő dokumentumoknál nincs korlátozás a fájltípusra (Pdf, Word, Jpg stb.), de egy fájl mérete nem haladhatja meg az 5 MB-ot.

* **Feltöltési határidő:** 2021. 08. 13. 16:00.

**Amennyiben az alábbiak közül valamelyik dokumentum nem kerül feltöltésre a megadott határidőig, a jelentkező nem kezdheti meg a felvételi eljárást és jelentkezése törlésre kerül.**

**Feltöltendő dokumentumok listája:**

1. Érvényes sportorvosi igazolás; vagy 30 napnál nem régebbi munkaegészségügyi igazolás (**sportedző munkaköri alkalmasság**), vagy 30 napnál nem régebbi háziorvosi igazolás (**egészséges, sporttevékenységet végezhet**)
   * A feltöltött dokumentum elnevezése:
     + **Gr alap - orvosi**

**Bemutatandó dokumentum:**

Az **erkölcsi bizonyítványt** a gyakorlati vizsgán kell bemutatnia a jelentkezőknek. Kizárólag a tényleges erkölcsi bizonyítvány megléte esetén vehet részt a felvételi eljáráson a jelentkező, a megkérést igazoló bizonylat nem elegendő.

**FELVÉTELI ELJÁRÁS**

**A felvételi eljárás megrendezésére az aktuális járványügyi szabályozásoknak megfelelően kerül sor a helyszín, időpont és mód tekintetében. A tanfolyamra sikeresen jelentkezők erről külön értesítést kapnak.**

**A felvételi eljárás egy gyakorlati tesztpálya teljesítéséből és egy szóbeli elbeszélgetésből áll.**

* **Helyszín/Időpont:** megyeként a mellékelt táblázat tartalmazza!

Gyakorlati tesztpálya teljesítése, mely az alábbi linken elérhető:

<https://edzokepzes.mok.mlsz.hu/file/newse/84/file/kozponti-gyakorlati-labdarugo-edzo-felveteli-teszt.pdf>

A felvételi eljárás gyakorlati részén sportruházatban, edzésszerelésben kötelező a megjelenés.

**A gyakorlati foglalkozásokon mindenki saját felelősségére, önként vesz részt.**

A felvételi elbeszélgetés célja, megismerni a jelölt pályaorientációra vonatkozó motivációs bázisát, képet alkotni az edzői pálya/munka világában történő tájékozottságáról.

### A felvételi eljárás érvényes teljesítése nem jelent automatikus felvételt! Ha az érvényesen felvételizettek száma meghaladja a felvehetők keretszámát, úgy a felvételi eljárás során kialakult rangsor alapján történik a felvétel.

### A felvételi eljárás végén kialakult végső pontszámok határozzák meg a felvettek rangsorát, a legtöbb pontot elérő felvételizőtől kezdve csökkenő pontszámok szerint.